open-index/open-wikipedia-markdown huggingface dataset:
TV პირველი

**TV პირველი** — ტელეარხი საქართველოში. TV პირველი პირველად ეთერში 2015 წლის 2 მარტს გავიდა, როგორც სპორტული არხი TVS. არხმა მალევე საერთო მაუწყებლის ლიცენზია მოიპოვა, სრულიად განაახლა თავისი სატელევიზიო ბადე.

„ახალგაზრდა იურისტთა ასოციაციის“ თავმჯდომარე სულხან სალაძე ნეტგაზეთთან ინტერვიუში ამბობს, რომ თუკი დადასტურდა თიბისი ბანკის დამფუძნებლის მიერ პროკურატურისთვის გადაცემული წერილის დედნის ავთენტურობა, ეს შეიძლება ნიშნავდეს, რომ „თიბისის“ გარშემო განვითარებული მოვლენები ძირითადად TV პირველს და გარკვეული ჯგუფის მიერ მისი ხელში ჩაგდების სურვილს უკავშირდებოდეს.

2019 წლის 22 აგვისტოს საქართველოს პროკურატურამ ხაზარაძე-ჯაფარიძის საქმის ფარგლებში ტელეკომპანია პირველის დამფუძნებლისა და დირექტორის ვახტანგ წერეთლის მამას, ბიზნესმენ ავთანდილ წერეთელს, ბრალი წარუდგინა. პროკურატურის განმარტებით, საქმე ეხება „თიბისი ბანკის“ ხელმძღვანელების მიერ „უკანონო შემოსავლების ლეგალიზებაში დახმარებას, რასაც თან ახლდა განსაკუთრებით დიდი ოდენობით შემოსავლის მიღება“.

ავთანდილ წერეთლის დაკავებას გამოეხმაურა არასამთავრობო სექტორი, ოპოზიცია და ხელისუფლების წარმომადგენლები.

„შენების მოძრაობის“ ლიდერისა და საქართველოს პარლამენტის სპიკერის, დავით უსუფაშვილის შეფასებით, „საქართველოში გრძელდება თავისუფალი მედიის და ოპოზიციურად განწყობილი ბიზნესწრეების მოთვინიერების მცდელობა“. მისი თქმით, აღნიშნულის ბოლო მაგალითია „თიბისი ბანკის“ დამფუძნებლის მამუკა ხაზარაძის საქმეზე პროკურატურის მიერ ბიზნესმენ ავთანდილ წერეთლისთვის წაყენებული ბრალი. „რესპუბლიკური პარტიის“ ერთ-ერთი ლიდერი დავით ბერძენიშვილის შეფასებით „ბიძინა ივანიშვილი რეპრესიული პოლიტიკის მიმართულებით დღეს არ აგდებს. ძალიან მკაფიო არის, რომ ყოველდღიური შეტევა აქვს მისგან უკონტროლო სივრცეებზე და ახლა პროკურატურა, ანუ ივანიშვილი „ტვ პირველის“ მფლობელის შანტაჟს ცდილობს, რომ „მამაშენს დავიჭერთ“.

„ტვ პირველის“ დამფუძნებელი ვახტანგ წერეთელი მამამისის, ავთანდილი წერეთლისთვის ბრალის წარდგენასთან დაკავშირებით სოციალურ ქსელში გაავრცელა განცხადება, რომლის თანახმად: „*„ტვ პირველს“ ვერ წაიღებთ! სანამ ცოცხალი ვარ, ჩვენი არხი არ გაითიშება და არც არანაირ ტრენდზე დაჯდება*“.

## სქოლიო
## რესურსები ინტერნეტში 
*ოფიციალური საიტი 
*TV პირველის Facebook Live 

კატეგორია:საქართველოს ტელეკომპანიები
კატეგორია:სატელევიზიო არხები
კატეგორია:ქართული სატელევიზიო არხები
ენგურესი

**ენგურესი** () — ტბა ლატვიაში. ადმინისტრაცაიული თვალსაზრისით მოქცეულია მერსრაგსის, ენგურესა და ტუკუმსის მხარეების ტერიტორიაზე. მდებარეობს რიგის ყურის სამხრეთ-დასავლეთ სანაპიროზე, ზღვის დონიდან 3,2 მ სიმაღლეზე. ზედაპირის ფართობი 40,5 კმ², მაქსიმალური სიღრმე 2,1 მ.  

ენგურესი ლატვიაში ზედაპირის ფართობით ტბებს შორის მე-3 ადგილზეა. ერთვის მდინარეები მელნუპე, გრუნჩუ, ალქსნაიგრავისი, ჩექსტგრავისი, კალნუპე, ძედრუპე, პელჩულე, დურსუპე, იურპუგე. ტბიდან სათავეს იღებს მერსრაგის არხი. ტბაში სულ 9 კუნძულია, რომელთა საერთო ფართობია 85 ჰა. ტბის აღმოსავლეთ სანაპიროზე მდებარეობს ორნითოლოგიური კვლევითი ცენტრი. ენგურესი მოქცეულია ენგურესის ტბის ბუნებრივი პარკის ტერიტორიაზე. 

1995 წლიდან შეტანილია რამსარის კონვენციის საერთაშორისო სიაში. მდიდარია თევზით. გვხვდება თევზების 20-მდე სახეობა, მათ შორის: ქორჭილა, ოქროსფერი კარჩხანა, წერი, ლოქორია, ფარფლწითელა, კობრი, ღლაბუტა, ქაშაპი და სხვა.

## იხილეთ აგრეთვე
* ლატვიის ტბების სია 

## სქოლიო
კატეგორია:ლატვიის ტბები
კატეგორია:ტბები ანბანის მიხედვით
უდერძის წმინდა გიორგის ეკლესია

**უდერძის წმინდა გიორგის ეკლესია** — ეკლესია საჩხერის მუნიციპალიტეტის სოფელ ქორეთის ჩრდილო-დასავლეთით, დაახლოებით 2 კმ-ზე, მრავალწლოვანი მუხებით გარშემორტყმულ ბორცვზე. 

ეკლესია დარბაზულია (7,5X5 მ). იგი გვიან შუა საუკუნეებში უნდა იყოს აგებული, მაგრამ XIX საუკუნეში საფუძვლიანად გადაუკეთებიათ. გეგმა წაგრძელებული რომბია. ოთხივე კედლის ცენტრალურ ნაწილებში თითო თაღოვანი სარკმელია გაჭრილი. კარი ორია, ერთი დასავლეთ კედელში, მეორე კი სამხრეთი კედლის დასავლეთ ნაწილში. ორივე კარი ნაოთხალია და შიგნიდან თაღოვანი. ინტერიერში დარბაზის გრძივი კედლები სამი წყვილი პილასტრითაა გაფორმებული, რომელთაგან დასავლეთის კუთხეებისა ორსაფეხურიანია. კამარის საბჯენი თაღები პილასტრების კაპიტელების ზემოთ მოწყობილ იმპოსტებს ეყრდნობა. კედლები შებათქაშებულია. იატაკი ქვის სწორკუთხა ფილებითაა დაგებული, რომლის უმეტესი ნაწილი აყრილია. ექსტერიერი სადა და მარტივია. თვალში საცემია შებათქაშებულ ყრუ კედლებზე კარ-სარკმლის შავი ლაქები. დეკორირებულია მხოლოდ კარების საპირეები, რომელთა მორთულობას ტეხილად შემოყოლებული ლილვები წარმოადგენს. ორივე კარის თავზე ლილვების შეტეხვით წარმოქმნილ სიბრტყეებზე თითო ჯვარია გამოსახული. კიდევ უფრო ზევით ამჟამად უკვე ამოშენებული, თაღების კონტურები იკითხება. ზეძირკველი ერთსაფეხურიანია. სახურავი კრამიტისაა, ეკლესია მოხატულია.

## რესურსები ინტერნეტში 
* 

კატეგორია:საჩხერის მუნიციპალიტეტის ტაძრები
NEOS - ახალი ავსტრია და ლიბერალური ფორუმი

მინი|პარტიის თავმჯდომარე - ბეატე მაინლ-რაიზინგერი.
**NEOS – ახალი ავსტრია და ლიბერალური ფორუმი** () ― ლიბერალური პოლიტიკური პარტია ავსტრიაში. დაარსდა 2012 წლის 27 ოქტომბერს.

ერთი წლის შემდეგ, მან მიიღო მონაწილეობა 2013 წლის ავსტრიის საპარლამენტო არჩევნებში ორ სხვა პარტიასთან - ახალგაზრდა ლიბერალები და ლიბერალური ფორუმი - ერთად. 2013 წლის არჩევნების შედეგად ბლოკმა NEOS - ახალი ავსტრია მიიღო ხმების 4,9% და დაიკავა 9 ადგილი ავსტრიის პარლამენტში.

2014 წლის 25 იანვარს NEOS-ს შეუერთდა პარტია ლიბერალური ფორუმი, რის შემდეგაც პატიის სახელი გახდა  „NEOS - ახალი ავსტრია და ლიბერალური ფორუმი“. 2014 წლის მარტში გაერთიაების წევრი ასევე გახდა დამოუკიდებელი პარტია ახალგაზრდა ლიბერალები (*JuLis*), რომელმაც შექმნა პარტიის ახალგაზრდული ფრთა „JUNOS – NEOS-ის ახალგაზრდა ლიბერალები“.

პარტია NEOS გახდა ლიბერალებისა და დემოკრატების ალიანსის  წევრი 2014 წლის 2 მაისს. პარტიის ინტელექტუალური ცენტრი არის დამოუკიდებელი ორგანიზაცია NEOS Lab.

ავსტრიაში ევროპის პარლამენტის 2014 წლის არჩევნებში მიიღო ხმების 8,1% და მიიღო ერთი ადგილი ევროპის პარლამენტში.

საქართველოში პარტიის პარტნიორი ორგანიზაცია არის ევროპულ-ქართული ინსტიტუტი.

## შედეგები არჩევნებში
### ეროვნული საბჭო
### ევროპის პარლამენტი 
## სქოლიო
კატეგორია:ავსტრიის პოლიტიკური პარტიები
კატეგორია:ლიბერალური პარტიები
კატეგორია:2012 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
Entex Select-A-Game

**Entex Select-A-Game** — მეორე თაობის პორტატიული ვიდეო თამაშების კონსოლი, წარმოებული კომპანია Entex Industries-ის მიერ 1981 წელს. მისი წარმოება შეწყდა გამოსვლიდან დაახლოებით ერთი წლის შემდეგ.

კონსოლის თავდაპირველი ფასი შეადგენდა 54.99 აშშ დოლარს. იგი აღიქვამდა მხოლოდ წითელ და ლურჯ ფერებს. საერთო ჯამში მასზე ხელმისაწვდომი იყო 6 ერთეული თამაში: „Basketball 3“, „Football 4“, „Pinball“, „Baseball 4“
„Pacman 2“ და „Space Invader 2“, (ეს უკანასკნელი კონსოლს მოჰყვებოდა კომპლექტში).

## რესურსები ინტერნეტში
* Entex Select-A-Game — Handheld Museum
* Entex Select-A-Game — The Video Game Kraken

## სქოლიო
კატეგორია:მეორე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:1981 წელს წარმოდგენილი პროდუქტები
კატეგორია:1980-იანების სათამაშოები
კატეგორია:1981 წელი ვიდეო თამაშებში
Entex Industries

**Entex Industries** — სათამაშოებისა და ელექტრონული თამაშების მწარმოებელი ამერიკული კომპანია, დაარსებული კომპტონში, კალიფორნიის შტატში.  კომპანია ფუნქციონირებდა 1970-1980-იან წლებში.

1976 წელს შექმნა ვიდეო თამაშების კონსოლი Gameroom Tele-Pong, რომელსაც მოჰყვა Select-A-Game 1981 წელს და Adventure Vision 1982 წელს. 

## სქოლიო
კატეგორია:აშშ-ის სათამაშოების კომპანიები
კატეგორია:გაუქმებული ვიდეო თამაშების კომპანიები
კატეგორია:1970 წელს დაარსებული კომპანიები
Entex Adventure Vision

**Entex Adventure Vision** — მეორე თაობის ვიდეო თამაშების კონსოლი, ჩაშენებული მონიტორით, რომელიც გამოსცა კომპანია Entex Industries-მა 1982 წელს. იგი არის ამავე კომპანიის მიერ 1981 წელს გამოშვებული კონსოლის, Entex Select-A-Game-ის მემკვიდრე. სულ შეიქმნა კონსოლის 3 პროტოტიპი. 

სისტემაზე დამაგრებული იყო ერთი ჯოისტიკი და ოთხ-ოთხი ღილაკი მარცხენა და მარჯვენა მხარეს. მის მთავარ უპირატესობას მასში ჩაშენებული ეკრანი წარმოადგენდა. კონსოლი გამოიყენებდა Intel 8048-ის პროცესორს 733 კილოჰერცით, National Semiconductor-ის ხმის ჩიპს COP411L და 64 ბაიტ ოპერატიულ მეხსიერებას. 

თამაშები ვრცელდებოდა სათამაშო კარტრიჯების მეშვეობით. საერთო ჯამმში მასზე ხელმისაწვდომი იყო მხოლოდ ოთხი თამაში: „Defender“, „Super Cobra“, „Turtles“ (Pac-Man-ის ანალოგი) და „Space Force“ (Atari-ს „Asteroids“-ის კლონი). სისტემა წარუმატებელი აღმოჩნდა კომერციულად, არსებობის მანძილზე გაიყიდა 50,757 ეგზემპლარი. შედეგად,  Entex Industries-მა შეწყვიტა Adventure Vision-ის წარმოება 1984 წელს.

## რესურსები ინტერნეტში
* Entex Adventure Vision — Video Game Console Library
* Entex Adventure Vision  — TheGameConsole.com
* Entex Adventure Vision — Handheld Games Museum

## სქოლიო
კატეგორია:პორტატიული ვიდეო თამაშების კონსოლები
კატეგორია:პორტატული ელექტრონული თამაშები
კატეგორია:მონოქრომული ვიდეო თამაშების კონსოლები
კატეგორია:1982 წელს წარმოდგენილი პროდუქტები
კატეგორია:1980-იანების სათამაშოები
კატეგორია:1982 წელი ვიდეო თამაშებში
ევროპის ლიბერალური ფორუმი

**ევროპის ლიბერალური ფორუმი** (), ან უბრალოდ **ELF** — ევროპული დონის პოლიტიკური ფონდი, რომელიც დაკავშირებულია ლიბერალებისა და დემოკრატების ალიანსთან. ფონდი დაარსდა 2007 წელს და მისი მიზანი არის ევროპაში მოქმედი ლიბერალური ორგანიზაციების, ფონდებისა და ინსტიტუციების დაახლოება და ერთობლივი დღის წესრიგის შემუშავება. 

ევროპულ დონეზე მოქმედ სხვა ფონდებთან შედარებით, ELF ყველაზე დამოუკიდებელია. მისი წევრობა ღიაა ყველა ლიბერალური ორგანიზაციისთვის, რომელიც იზიარებს ევროპელი ლიბერალების ფასეულობებს. 

2019 წლის სექტემბერში ევროპულ-ქართული ინსტიტუტი ევროპის ლიბერალური ფორუმის აფილირებული წევრი გახდა. ეს არის პირველი შემთხვევა, როდესაც ქართული ორგანიზაცია გახდა ევროპული დონის დიდი სამეულის პოლიტიკური ფონდის წევრი. 

. ევროპულ-ქართული ინსტიტუტისა და ნაუმანის ფონდის ერთობლივი ღონისძიება. ]]
## დირექტორთა საბჭო და სამდივნო 
ELF-ის სამდივნო და დირექტორთა საბჭო შედგება შემდეგი ადამიანებისგან:
* იურგენ მარტენსი, პრეზიდენტი
* მარტინა დლაბაჟოვა, ვიცე-პრეზიდენტი 
* ოლე შმიტი, ვიცე-პრეზიდენტი

სამდივნოს ხელმძღვანელობს დანიელ კადიკი, აღმასრულებელი დირექტორი.

## წევრი ორგანიზაციები 
## სქოლიო 
## რესურსები ინტერნეტში
*European Liberal Forum

კატეგორია:ლიბერალური ორგანიზაციები
მარია ასუნსიო დე ბრაგანსა

**მარია ასუნსიო დე ბრაგანსა** (; დ. 25 ივნისი, 1805 — გ. 7 იანვარი, 1834) — ბრაგანსის დინასტიის წარმომადგენელი. პორტუგალიის მეფე ჟუან VI-ისა და მისი ცოლის, კარლოტა ხოაკინა ესპანელის უმცროსი ქალიშვილი. იგი გარდაიცვალა მოულოდნელად, 28 წლის ასაკში, გაუთხოვარი და უშვილო. თავდაპირველად იგი დაკრძალეს სანტარემში, ხოლო შემდეგ გადაასვენეს ლისაბონში, ბრაგანსების საგვარეულო აკლდამაში.

## ლიტერატურა 
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p.&nbsp;15.
* de los Ángeles Pérez Samper, María. "Carlota Joaquina de Borbón". Diccionario biográfico España (in Spanish). Real Academia de la Historia.

კატეგორია:დაბადებული 25 ივნისი
კატეგორია:დაბადებული 1805
კატეგორია:გარდაცვლილი 7 იანვარი
კატეგორია:გარდაცვლილი 1834
კატეგორია:ბრაგანსები
კატეგორია:პორტუგალიის ინფანტები
კატეგორია:დედოფალ მარია ლუიზას ორდენის კავალრები
კატეგორია:წმინდა იზაბელის ორდენის კავალრები
ზიმბრუ კიშინიოვი (საფეხბურთო კლუბი)

**ზიმბრუ კიშინიოვი** () — მოლდოვური საფეხბურთო კლუბი ქალაქ კიშინიოვიდან. ასპარეზობს მოლდოვის ეროვნულ საფეხბურთო დივიზიაში. მოლდოვის რვაგზის ჩემპიონი და ექვსგზის თასის მფლობელი. კლუბის ჩამოყალიბების თარიღად ითვლება 1947 წლის 16 მაისი.  

### გუნდის სახელწოდებათა ქრონოლოგია 
## მიღწევები 
;  საბჭოთა კავშირის ჩემპიონატი
* მე-6 ადგილი: 1956
;  საბჭოთა კავშირის თასი
* მეოთხედფინალისტი: 1963
;  მოლდოვის ეროვნული დივიზია
* ჩემპიონი (8): 1992, 1992–93, 1993–94, 1994–95, 1995–96, 1997–98, 1998–99, 1999–00
* ვიცე-ჩემპიონი (5): 1996–97, 2000–01, 2002–03, 2005–06, 2006–07
* ბრინჯაოს პრიზიორი (4): 2001–02, 2003–04, 2011–12, 2015–16
;  მოლდოვის საფეხბურთო თასი
* თასის მფლობელი (6): 1996–97, 1997–98, 2002–03, 2003–04, 2006–07, 2013–14
* ფინალისტი (3): 1994–95, 1999–00, 2017–18
;  მოლდოვის საფეხბურთო სუპერთასი
* თასის მფლობელი: 2014

## მთავარი მწვრთნელები 

* სერგეი ერიომინი (1947–1949)
* ვასილი ეპიშინი (1950–1951) 
* გიორგი მაზანოვი (1953)
* პიოტრ სტუპაკოვი (1955–ივნისი 1956)
* ვიქტორ მასლოვი (ივლისი–ოქტომბერი 1956) 
* ვიქტორ ნოვიკოვი (1957) 
* ალექსანდრე სევიდოვი (1958–1959) 
* ვასილი სოკოლოვი (1960–1963) 
* ნიკოლაი გლებოვი (1964) 
* ბორის ციბინი (1965) 
* ივან ზოლოტუხინი (1966)
* კონსტანტინე რიაზანცევი (1967–1968) 
* ვლადიმერ ცინკლერი (1969–1970)
* ვასილი სოკოლოვი (1971) 
* სერგეი შაპოშნიკოვი (1972)
* ვიაჩესლავ კირიჩენკო (ივლისი–ოქტომბერი 1972) 
* ვიქტორ კოროლკოვი (1973–1974) 
* ანატოლი პოლოსინი (1975–1978)
* ვიაჩესლავ კირიჩენკო (1979)
* ვიქტორ კოროლკოვი (1980–1981) 
* ლეონიდ შევჩენკო (1982–აგვისტო 1983)
* ანატოლი ბორშჩი (აგვისტო 1983–ივლისი 1985)
* ანატოლი პოლოსინი (აგვისტო–ოქტომბერი 1985)
* ვლადიმერ ცინკლერი (1986)
* ვლადიმერ ემეცი (1987)
* ახმედ ალესკეროვი (1988–1989)
* პაველ ჩებანუ (1990–1991)

## რესურსები ინტერნეტში
* „ზიმბრუ“ კიშინიოვი — FootballFacts.ru
* „ზიმბრუ“ კიშინიოვი — Soccerway
* FC Zimbru TV — YouTube

## სქოლიო
კატეგორია:მოლდოვის საფეხბურთო კლუბები
კატეგორია:სსრ კავშირის საფეხბურთო კლუბები
VTech 3D Gamate

**VTech 3D Gamate** — მეორე თაობის პორტატიული ვიდეო თამაშების კონსოლი, შემუშავებული და გამოცემული კომპანია VTech-ის მიერ 1983 წელს. 

3D Gamate არის პირველი სათამაშო კონსოლი, რომელიც გარკვეულწილად მოიცავდა 3D ეფექტებს. მასზე ხელმისაწვდომი იყო მხოლოდ სამი თამაში: „Escape“,  „Formula 500“ და „Death Corridor“, რომლებიც მოგივანებით გამოვიდა ProScreen-ზე.

## რესურსები ინტერნეტში
* VTech 3D Gamate —  Handheld Museum
*VTech 3D Gamate — 3dgamate.tumblr.com

## სქოლიო
კატეგორია:VTech
კატეგორია:1983 წელს წარმოდგენილი პროდუქტები
კატეგორია:მეორე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:1983 წელი ვიდეო თამაშებში
კატეგორია:1980-იანების სათამაშოები
VTech Variety

**VTech Variety** — მეორე თაობის პორტატიული ვიდეო თამაშების კონსოლი, შექმნილი და გამოცემული კომპანია VTech-ის მიერ 1983 წელს. მისი წარმოება შეწყდა გამოსვლიდან რამდენიმე თვის შემდეგ. 

კონსოლი შედგებოდა მხოლოდ და მხოლოდ კორპუსისა და ბატარეის ბუდისგან, LCD ეკრანი და მიკროკონტროლერი განთავსებული იყო ცვლად კარტრიჯებზე. მასზე ხელმისაწვდომი იყო მხოლოდ ექვსი თამაში: „Super Soccer“, „Burglar Alarm“, „Past Invasions“, „UFO Factory“, „Radioactive“ და „Man Eater“.

## რესურსები ინტერნეტში
* VTech Variet — Handheld Museum

## სქოლიო
კატეგორია:VTech
კატეგორია:1983 წელს წარმოდგენილი პროდუქტები
კატეგორია:მეორე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:1983 წელი ვიდეო თამაშებში
კატეგორია:1980-იანების სათამაშოები
Palmtex Portable Videogame System

**Palmtex Portable Videogame System** (**PVS**), აგრეთვე ცნობილი როგორც **PVS Command Console**, მოგვიანებით მიღო სახელწოდება **Super Micro**) — მეორე თაობის კარტრიჯული პორტატიული ვიდეო თამაშების კონსოლი, წარმოებული და გამოცემული კომპანია Palmtex-ის მიერ 1984 წელს. კონსოლის წარმოება შეწყდა გამოსვლიდან რამდენიმე თვის შემდეგ.

დაანონსდა 1983 წლის 30 იანვარს. კონსოლის თავდაპირველი ფასი შეადგენდა 39.95 აშშ დოლარს. მასზე ხელმისაწვდომი იყო მხოლოდ და მხოლოდ სამი ერთეული თამაში: „React Attack“, „Aladdin's Adventures“ და „Outflank“. საერთო ჯამში კონსოლის გაყიდვების რაოდენობამ შეადგინა დაახლოებით 37,200 ეგზემპლარი. მისი წინამორბედებისგან განსხვავებით, LCD ეკრანი განთავსებული იყო არა კარტრიჯზე, არამედ კონსოლის კორპუსზე.

## რესურსები ინტერნეტში
* Palmtex Portable Videogame System — Handheld Museum
* Palmtex Portable Videogame System — AtariAge
* Palmtex Portable Videogame System — The Video Game Kraken

## სქოლიო
კატეგორია:პორტატიული ვიდეო თამაშების კონსოლები
კატეგორია:პორტატული ელექტრონული თამაშები
კატეგორია:მეორე თაობის ვიდეო თამაშების კონსოლები
კატეგორია:1984 წელს წარმოდგენილი პროდუქტები
კატეგორია:1980-იანების სათამაშოები
კატეგორია:1984 წელი ვიდეო თამაშებში
უზუნთა

**უზუნთა** — ნასოფლარი საჩხერის მუნიციპალიტეტის ტერიტორიაზე. მდინარე ჯრუჭულას აუზში, მის მარჯვენა შენაკადების - ფასკნარასა და წყალფენილას ხეობაში, სოფელ ცხომარეთის ჩრდილოეთით, ტერასებზე. დღეისათვის სოფელში მოსახლეობა დაბრუნდა. მისდევენ მემცენარეობას და მეცხოველეობას. მოჰყავთ სიმინდი, ლობიო, გაშენებულია ვენახიც, ძირითადი ყურძნის ჯიშებია: ძელშავი, ადესა, ქვიშხური.

უზუნთის ზედა ნაწილში მდინარე ქამუშაძის ღელეზე, რომელიც წარმოადგენს მდინარე ფასკნარას აუზს, გაშენებულია ხელოვნური წყალსაცავი, რომლის სიგრძე 160 მეტრს, სიგანე - 110 მეტრს, ხოლო მაქსიმალური სიღრმე 3 მეტრს შეადგენს, ხელოვნურ წყალსაცავს „ქამუშაძის ტბა“ ეწოდება. 

## ლიტერატურა 
* დვალაშვილი გ., ჯაფოშვილი მ., თაბაგარი ს., ჩიტიშვილი მ., დალაქიშვილი დ., ჩიქოვანი თ., საჩხერის მუნიციპალიტეტი (ტურისტული ობიექტების გეოგრაფიული კვლევა), თბ., 2018, გვ., 38-39

კატეგორია:საჩხერის მუნიციპალიტეტის ნასოფლარები
Digi Casse

— მეორე თაობის კარტრიჯული პორტატიული ვიდეო თამაშების კონსოლი, წარმოებული და გამოცემული იაპონური კომპანია Bandai-ის მიერ 1984 წელს იაპონიაში. მოგვიანებით გამოვიდა ევროპაში.

საერთო ჯამში კონსოლზე ხელმისაწვდომი იყო შვიდი თამაში. თითოეულ კონსოლს თან მოჰყვებოდა ორი თამაში. ევროპაში გამოვიდა მხოლოდ და მხოლოდ სამი თამაში „Pelican“, „Submarine“ და „Frog & Insects“.

## რესურსები ინტერნეტში
* Digi Casse — Handheld Museum
* Digi Casse — Handheld Empire

## სქოლიო
კატეგორია:1984 წელს წარმოდგენილი პროდუქტები
კატეგორია:მეორე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:1984 წელი ვიდეო თამაშებში
კატეგორია:1980-იანების სათამაშოები
ჯაპავები

**ჯაპავები** — ქართული გვარი. სავარაუდოდ წარმოდგება ლაზური სიტყვა „ჯა“ (ხე) ან „ჯამპი“ (თუთის ხე) ძირისაგან. ფართოდ იყო გავრცელებული სამეგრელოსა და სამურზაყანოს ზღვისპირეთში. პირველად მოიხსენიება იმერეთის მეფე სოლომონ I-ის (1752-1784) დასავლეთ საქართველოს რუკაზე, სადაც ჯაპავების გვარი ფლობს დიდ მამულებს დღევანდელი სამეგრელოს ზღვისპირა სოფლებში — სუფსაში, ანაკლიასა და დარჩელში, ასევე აფხაზეთის ზღვისპირა ზოლზე ოჩამჩირემდე — ფიჩორსა და ილორის ტერიტორიებზე. ნარატიული წყაროებით გვარის წარმომადგენლები მისდევდნენ სხვადასხვა ტიპის ვაჭრობას შავიზღვისპირა სატრანზიტო გზებზე. წლების მანძილზე მათ დიდი ქონება დაუგროვებიათ და თვად-აზნაურობაც უყიდიათ სოლომონ მეფისგან. შავი ზღვისპირას მცხოვრები მდიდარი ჯაპავების დახმარება ხშირად დასჭირვებია ოსმალთა წინააღმდეგ თავგამოდებით მებრძოლ სოლომონ მეფეს, რაზეც მოწმობს სოლომონ მეფის წერილი თავადი პავლე ჯაპავას მიმართ ტყვეებით ვაჭრობის წინააღმდეგ დასახმარებლად, აღსანიშნავია, რომ მეფე სოლომონის მიერ შექმნილ რუკაზე ჯაპავების საგვარეულო მიწები მონიშნულია კონკრეტულად. თუმცა გრიგოლ დადიანი (1788-1804) „ჯაპავებს“ ისევ უბრალოდ „დიდ ვაჭრებად“ და „აბრაგებად“ მოიხსენიებს. დღესდღეობით ჯაპავების გვარის სულ 25 ოჯახი არსებობს აფხაზეთსა და სამეგრელოში, რომლებიც ორი სხვადასხვა შტოს წარმომადგენლები არიან. აფხაზეთში მცხოვრებ ჯაპავებს 1992-1993 რუსეთ-საქართველოს ომის დროს მოუწიათ გადასახლება აფხაზეთიდან თბილისსა თუ ქვეყნის გარეთ სხვადასხვა ქალაქებში.

## ლიტერატურა
* *დუმბაძე მ.*, დასავლეთ საქართველო XIX საუკუნის პირველ ნახევარში, თბ., 1957;
* *აბესალომ ტუღუში*, სამეგრელოს სამთავროს ისტორია, ზუგდიდი, 1999;
*
* *ჟველია, ნ.*, ოდიშის სამთავროს შიდაქართული და საგარეო ურთიერთობების ისტორიიდან, ქუთ., 1995;
* *მაკალათია, ს.*, სამეგრელოს ისტორია და ეთნოგრაფია, თბ., 2006.
ბურკინა-ფასოს ძველი მეტალურგიული ძეგლები

**ბურკინა-ფასოს ძველი მეტალურგიული ძეგლები** — იუნესკოს მსოფლიო მემკვიდრეობის ძეგლი ბურკინა-ფასოში. მსოფლიო მემკვიდრეობის ნუსხაში შეიტანეს 2019 წლის 5 ივლისს. 

აღნიშნული ძეგლი შედგება ხუთი ობიექტისაგან, რომელიც განლაგებულია ქვეყნის სხვადასხვა რეგიონის ტერიტორიაზე. მათ შორის უძველესი დურულა დაარსებულია ძვ. წ. VIII საუკუნეში და წარმოადგენს ბურკინა-ფასოში რკინის წარმოების ყველაზე ადრეულ მტკიცებულებას. 

დანარჩენი ობიექტებია ტივეგა, იამანე, კინდიბო, ბექუი, რომლებიც ახალი წელთაღრიცხვის მეორე ათასწლეულში რკინის წარმოების ნათელ მაგალითს წარმოადგენენ.

## რესურსები ინტერნეტში
* Ancient Ferrous Metallurgy Sites of Burkina Faso

## სქოლიო
კატეგორია:ბურკინა-ფასო
კატეგორია:მსოფლიო მემკვიდრეობის ძეგლები ბურკინა-ფასოში
Game & Watch-ის სერია

**Game & Watch** (, დასავლეთ გერმანიაში ცნობილი როგორც **Tricotronic **, ავსტრიაში — **G&W**) — მეორე თაობის პორტატიული ელექტრონული თამაშების სერია, წარმოებული და გამოცემული კომპანია Nintendo-ს მიერ 1980 წელს. შექმნა იაპონელმა დიზაინერმა გუმპეი იოკოიმ. Game & Watch არის Nintendo-ს ერთ-ერთი ადრეული გასართობი პროდუქტი, რომელსაც დიდი წარმატება ხვდა წილად.

კომპანია გამოსცემდა Game & Watch-ის სხვადასხვა ვარიანტებსს (Silver, Gold, Wide Screen, New Wide Screen, Multiscreen, Color Screen, Panorama Screen, Super Color, Micro Vs. System, Crystal Screen, Mini Classics, Donkey Kong), მათ შორის ორ ეკრანიან ვარიანტებსაც. უმეტეს მათგანს ჰქონდა ღილაკები „Game A“ და „Game B“. Game B“, როგორც წესი, თამაშს ხდიდა უფრო რთულს და სწრაფს. კონსოლი დაფუძნებული იყო Sharp SM5xx-ის ოჯახის 4-ბიტიან ცენტრალურ პროცესორზე. მოწყობილობა მოიხმარდა მინიატურულ ბატარეას (საათის ბატარეა) და გააჩნდა თხევად-კრისტალური ეკრანი, საათი და მაღვიძარა. 

არსებობის განმავლობაში მასზე გამოვიდა 60 თამაში, ხოლო მის თილისმად იქცა პერსონაჟი მისტერ Game & Watch, რომელიც პირველად გამოჩნდა თამაშში „Ball“. 1991 წლის 14 თებერვალს გამოვიდა მისი უკანასკნელი თამაში „Mario the Juggler“, რამაც დაასრულა Game & Watch-ის სერიის წარმოება. Game & Watch-მა დიდი წვლილი შეიტანა პორტატიული კონსოლების განვითარება-პოპულარიზაციაში. საერთო ჯამში გაიყიდა კონსოლის 43 მილიონი ეგზემპლარი. 1989 წელს Nintendo-მ გამოსცა მონდევნო პორტატიული სისტემა Game Boy, რომელიც კიდევ უფრო წარმატებული აღმოჩნდა, ვიდრე მისი წინამორბედი, რომლის გაყიდვებმა 118 მილიონ ასლს გადააჭარბა.

## თამაშები
## რესურსები ინტერნეტში
* Game & Watch Nintendo-ს ოფიციალურ საიტზე
* Game & Watch-ის თამაშების სია
* Game & Watch — Cnet

## სქოლიო
კატეგორია:1984 წელს წარმოდგენილი პროდუქტები
კატეგორია:გამოყოფილი კონსოლები
კატეგორია:Game & Watch
კატეგორია:პორტატული ელექტრონული თამაშები
კატეგორია:მონოქრომული ვიდეო თამაშების კონსოლები
კატეგორია:Nintendo-ს ფრენჩაიზები
კატეგორია:Nintendo-ს აპარატული უზრუნველყოფა
კატეგორია:ვიდეო თამაშების ფრენჩაიზები
კატეგორია:1980-იანების სათამაშოები
Epoch Game Pocket Computer

— მეორე თაობის პორტატიული ვიდეო თამაშების კონსოლი, შექმნილი და გამოცემული კომპანია Epoch Co.-ის მიერ 1984 წელს მხოლოდ იაპონიაში. Game Pocket Computer მეორე კონსოლია Microvision-ის შემდეგ, რომელიც გამოიყენებდა ცვლად სათამაშო კარტრიჯებს. 

მისი თავდაპირველი ფასი შეადგენდა 12,000 იაპონურ იენას. იგი მოიხმარდა მონოქრომულ LCD ეკრანს 75 × 64-ზე გაფართოებით, NEC-ის 8-ბიტიან ცენტრალურ პროცესორს D78C06-ს 6 მჰც ტაქტური სიხშირით და 2 KB ოპერატიულ მეხსიერებას. კონსოლს კორპუსის ქვედა მხარეს დატანებული ჰქონდა ჯოიპადი (8 მიმართულებიანი), 6 ღილაკი და კონტრასტის რეგულატორი, აგრეთვე სისტემის და ხმის ჩართვა-გამორთვის ორ-ორი ღილაკი. იგი მუშაობდა AA ბატარეებზე (სისტემა დამუხტულ რეჟიმში ძლებდა 70 საათს).

კონსოლზე ხელმისაწვდომი იყო მხოლოდ ხუთი თამაში: „ Astro Bombe“, „Block Maze“, „Mahjong“, „Reversi“ და „Sokoban“. ამას გარდა მასში ჩაშენებული იყო ორი თამაში: „11-puzzle“ (თავსატეხი) და Paint program (გრაფიკული რედაქტორი).

## რესურსები ინტერნეტში
* Epoch Game Pocket Computer — Handheld Museum
* Epoch Game Pocket Computer  — Mini Arcade
* Epoch Game Pocket Computer — The Video Game Kraken

## სქოლიო
კატეგორია:პორტატიული ვიდეო თამაშების კონსოლები
კატეგორია:მონოქრომული ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:1984 წელს წარმოდგენილი პროდუქტები
კატეგორია:1984 წელი ვიდეო თამაშებში
კატეგორია:1980-იანების სათამაშოები
მიქელა (ფილმი)

**მიქელა** — ქართული მხატვრული ფილმი. გადაღებული კინოსტუდია „ქართული ფილმის“ მიერ 1965 წელს, ალმანახიდან „წარსულის ფურცლები“. საკავშირო კინოგაქირავებაში გავიდა 1966 წელს. გადაღებულია დავით კლდიაშვილის ამავე სახელწოდების მოთხრობის მიხედვით. რეჟისორი — ელდარ შენგელაია.

## სიუჟეტი 
მიქელას მრავალრიცხოვან ოჯახს უკურნებელი სენი დაერევა. სიკვდილს მხოლოდ რძალი და ორი შვილიშვილი გადაურჩება. გვარის ამოწყვეტის შიშით შეპყრობილი მიქელა ბოროტი სულების განსადევნად სახლს ადგილს შეუცვლის და უმცროს შვილიშვილს სხვა სოფელში გახიზნავს. უფროსს, სპიდონას კი, რომელიც ყველას უამბობს:
 ფაცხაში დააბინავებს. ღამე ქარიშხალი ამოვარდება. მიქელას სწამს, რომ ბავშვს ღვთის დანიშნულ დროზე ადრე არაფერი მოუვა და უყურადღებოდ მიატოვებს. მოვარდნილი ნიაღვარი კი სპიდონას დაახრჩობს.

## როლებში 
* გრიგოლ ტყაბლაძე — მიქელა
* ზინაიდა კვერენჩხილაძე — მაია
* მიხეილ ხვიტია — სპიდონა
* მანანა მანაგაძე — ეკა
* ვარლამ წულაძე  —  ალექსი
* კაპიტონ აბესაძე — მღვდელი

## რესურსები ინტერნეტში 
* 

კატეგორია:1965 წლის ქართული ფილმები
კატეგორია:ქართულენოვანი ფილმები
კატეგორია:კინოსტუდია ქართული ფილმი
კატეგორია:ელდარ შენგელაიას ფილმები
თხმორისის წმინდა გიორგის ეკლესია

**თხმორისის წმინდა გიორგის ეკლესია** — ეკლესია საჩხერის მუნიციპალიტეტის სოფელ გორისის ტერიტორიაზე. აგებულია XIX საუკუნეში. 

ეკლესია დარბაზულია (16,5×9,5 მ). ნაგებია ყორე ქვით დუღაბზე. დასავლეთიდან მიდგმული აქვს სამსართულიანი სამრეკლო. კუთხეებში გამოყენებულია ნათალი კვადრები. შესასვლელი სამხრეთიდან, ჩრდილოეთიდან და დასავლეთიდან აქვს. სამხრეთ და ჩრდილოეთ კედლებში ორ-ორი, აღმოსავლეთ და დასავლეთ კედლებში კი თითო ფართო და თაღოვანი სარკმელია. კედლები დასრულებულია თაროსებრი ლავგარდნით. გადახურულია კრამიტით. ეკლესიას აღმოსავლეთით ნალისებრი აბსიდი აქვს, რომელიც დარბაზისგან გამოყოფილია სამსაფეხურიანი მხრებით. სივრცე დანაწევრებულია გრძივი, კედლებზე გაკეთებული ორ-ორი წყვილი პილასტრით, რომლებიც ორსაფეხურიანია. ასეთივე პილასტრია დასავლეთ კედლის კიდეებში. კონქი და კამარა ხისგანაა მოწყობილი. იატაკი ქვის ფილებისაა, ამბიონი ერთი საფეხურითაა ამაღლებული. კანკელი რუსულია. ტაძრის მორთულობას შეადგენს სარკმელთა მოჩარჩოება, ჩრდილოეთ და სამხრეთ კართა ლილვები, კაპიტელები, კართა ზემოთ ფრონტონისებური გაფორმება და ჩრდილოეთ კარის თავზე წმ. გიორგის გამოსახულება. 

ეკლესიაზე დასავლეთიდან მიდგმულია სამსართულიანი სამრეკლო. პირველი სართული კარიბჭის როლს ასრულებს, სამხრეთ კედელში ზედა სართულებზე ამავალი კიბეა ჩართული. მეორე სართულზე დასავლეთ კედელში ერთი სარკმელია გაჭრილი. მესამე სართული ოთხ სვეტზე დაყრდნობილი ფანჩატურია. გადახურულია თუნუქით. სამრეკლოს მორთულობას წარმოადგენს პირველი სართულის ჩრდილოეთი და სამხრეთი კედლების დეკორატიული თაღები და დასავლეთის შესასვლელის სადა ლილვები.

თხმორისის წმინდა გიორგის სახელობის ეკლესიას 2018 წლის 17 აპრილს საქართველოს კულტურული მემკვიდრეობის დაცვის ეროვნული სააგენტოს დირექტორის ნიკოლოზ ანთიძის შესაბამისი ბრძანებით კულტურული მემკვიდრეობის უძრავი ძეგლის სტატუსი მიენიჭა. 

## რესურსები ინტერნეტში
* თხმორისის წმ. გიორგის სახელობის ეკლესია
* 

კატეგორია:საჩხერის მუნიციპალიტეტის ტაძრები
კატეგორია:XIX საუკუნის ეკლესიები
ბიატლი

**ბიატლი** — თანამედროვე ხუთჭიდის საერთაშორისო კავშირის (UIPM) მიერ შემოღებული სპორტის სახეობა. არის სპორტის ორი სახეობის ნაზავი, რომელიც მოიცავს სირბილის, ცურვის და სირბილის კომბინაციას. შეჯიბრება იწყება სირბილით (მანძილი განსაზღვრულია ასაკობრივი ჯგუფით), წყალთან მიახლოებისას იხდიან სარბენ ფეხსაცმელს და შედიან ღია წყალში, განსაზღვრული მანძილის გაცურვისა და წყლიდან ამორბენის შემდეგ იცვამენ ფეხსაცმელს და კვლავ გარბიან ასაკობრივი კატეგორიით განსაზღვრულ მანძილს. გამარჯვებულად ცხადდება ის ვინც პირველი გადაკვეთს ფინიშის ხაზს.

ტარდება მიქსიც(შერეული ესტაფეტა), ყოველი გუნდიდან მონაწილეობს ორი ქალი და ორი მამაკაცი სპორტსმენი. სტარტს იღებენ ქალები და ასრულებენ მამაკაცები. სხვა მხრივ ყველა წესი ისევე როგორ როგორც გუნდურ ესტაფეტაში.

ასაკობრივი კატეგორიები იწყება 7 წლიდან 70 წლამდე და ზევით. ბიატლში ტარდება ეროვნული, რეგიონალური და მსოფლიო ჩემპიონატები (ტრიატლთან ერთად).

საქართველოში ბიატლში (ტრიატლთან ერთად) შეჯიბრებებს ატარებს თანამედროვე ხუთჭიდის და ტრიატლონის ეროვნული ფედერაცია (პრეზიდენტი ვიაჩესლავ მალიშევი). მსოფლიო ჩემპიონატები ტარდება 1999 წლიდან. 

საქართველოდან ყველაზე ტიტულოვანი სპორტსმენია ჰენრი კუპრაშვილი. მან 2015 წელს გუნდურში მიღებულ ოქროს მედალს, 2018 წელს ინდივიდუალურში მოპოვებული მსოფლიო ჩემპიონის ოქროს მედალი. 

## რესურსები ინტერნეტში
* What is Modern Biathle?
* ფოტოგალერეა — uipmworld.org
* Georgia wins dozens of medals at Biathle and Triathle World Championships 

## სქოლიო
კატეგორია:სპორტის სახეობები
Nintendo Entertainment System (Model NES-101)

**NES-101** (აგრეთვე ცნობილი როგორც **New NES**, **New-style NES**, ან **Top Loader**) — მესამე თაობის სახლის ვიდეო თამაშების კონსოლი, Nintendo Entertainment System-ის შემცირებული და სახეშეცვლილი ვერსია, შექმნილი და გამოცემული კომპანია Nintendo-ს მიერ 1993 წლის 15 თებერვალს ჩრდილოეთ ამერიკაში, იაპონიაში — იმავე წლის 1 დეკემბერს, ხოლო ავსტრალიაში — 1994 წელს.

კონსოლის თავდაპირველი ფასი შეადგენდა 49.99 აშშ დოლარს, რაც გაცილებით იაფი იყო, ვიდრე იმ დროში უკვე არსებული Super Nintendo Entertainment System. კონსოლი მოიცავდა რამდენიმე განახლებას, მათ შორის ყველაზე შესამჩნევი იყო კორპუსის ვიზუალი და სათამაშო კონტროლერი, რომელიც მეტად წააგავდა Super NES-ის კონტროლერს. მასში განთავსებული იყო Ricoh 2C02-ის ცენტრალური პროცესორი და Ricoh 2C02-ის გრაფიკული ჩიპი.

2003 წლის 25 სექტემბერს, Nintendo-მ ერთდროულად შეწყვიტა NES-101-ისა და Super Nintendo Entertainment System-ის წარმოება.

## რესურსები ინტერნეტში
* Model NES-101
* Model NES-101 3D-ში

## სქოლიო
კატეგორია:Nintendo Entertainment System
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:1993 წელს წარმოდგენილი პროდუქტები
კატეგორია:1990-იანების სათამაშოები
კატეგორია:1993 წელი ვიდეო თამაშებში
ძმა (ფილმი)

**ძმა** — ქართული მხატვრული ფილმი, სათავგადასავლო, ისტორიულ-რევოლუციური. გადაღებული კინოსტუდია „ქართული ფილმის“ მიერ 1981 წელს. რეჟისორი — თეიმურაზ ბაბლუანი.

## სიუჟეტი 
სოციალური უსამართლობის გამო მთავრობასთან დაპირისპირებული, სოციალისტებთან კავშირისთვის კატორღაში გადასახლებული, ერთ დროს პატიოსანი მშრომელი გლეხი გიო მშობლიურ კუთხეს დაუბრუნდება, მაგრამ მისთვის ყველა გზა მოჭრილია. საერთოს ვეღარც ყოფილ თანამოაზრეებთან პოულობს. გიოს ერთადერთი გულშემატკივარი მისი ძმა ბექარია. გიოს ჟანდარმერიის უფროსი ფაღავა დევნის, საშველს არ აძლევს და ბოლოსდაბოლოს მოკლავს კიდეც. ფაღავა ბექარს ჟანდარმერიაში სამსახურს შესთავაზებს, მაგრამ ძმის სიკვდილით და ფაღავას ვერაგობით გამწარებული ბიჭი ძმის მკვლელს სიცოცხლეს გამოასალმებს.

## როლებში 
* არჩილ სამხარაძე — ბექარი
* ლევან თურმანიძე — გიო
* ოთარ მეღვინეთუხუცესი — ფაღავა
* შოთა ნოზაძე — მამა
* თეიმურაზ დოლიძე — ექიმი
* გივი ჩუგუაშვილი — სოციალისტი
* ლევან ფილფანი
* ედეა ნემსიწვერიძე
* იური გეწაძე
* სოსო ჯაჭვლიანი
* ფრიდონ გულედანი
* ამირან ამირანაშვილი
* ლელი ჯაფარიძე
* ოთარ ოთარაშვილი
* ამირან ტაკიძე
* შალვა ჯანიაშვილი
* გივი ხახიძე
* გურამ ფირცხალავა
* გელა კანდელაკი
* ვაჟა ქოქრაშვილი
* ხ. დანილოვი
* გ. გოგოჭური
* ბ. ბექაური
* მ. ლალიაშვილი
* ა. ხვედელიძე
* რ. რუსეიშვილი

## რესურსები ინტერნეტში 
* 
* 

კატეგორია:1981 წლის ქართული ფილმები
კატეგორია:კინოსტუდია ქართული ფილმი
კატეგორია:ქართულენოვანი ფილმები
კატეგორია:თეიმურაზ ბაბლუანის ფილმები
ქართული შავი

250პქ|მინი|მარჯვნივ|დედალი
**ქართული შავი** — სახორცე-მეკვერცხული მიმართულების ადგილობრივი ქართული ქათმის ჯიში.

კისერი მოკლე და მსხვილია, მკერდი განიერი, კისერი გრძელი. დაფარულია ხშირი ბუმბულით, რომელიც მთლიანად შავია; კისერზე შესაძლოა ჰქონდეს მცირე რაოდენობის ფხაჭები. მამლებს კისერზე, ფრებსა და კუდზე დაჰკრავს მომწვანო-მოიისფრო-მბზინავ-პრიალა ელფერი. ნისკარტი და ფეხები მოშავო-მონაცრისფროა. ბიბილო ფოთლისმაგვარი, ფერად წითელი; ყურის ბიბილოებიც ამავე ფერისაა. კიდურები ტერფის სახსრის ქვემოთ შეუბუმბლავია; ტერფზე მცირე ზომის მკვრივად გადაკრული ქერცლი აქვს.

დედლების სხეულის სიგრძეა 21–23 სმ, მკერდის ძვლის სიგრძე 12,5–15,5 სმ, გულმკერდის ირგვლივა 30,5–32,5 სმ. მამლისა, შესაბამისად, 24,0–26,0, 16,5–18,5 და 42,0–45,0 სმ. დედლის ცოცხალი მასაა 2,2–2,4 კგ (აღწევს 2,7-მდეც), მამლისა — 2,8–3,1 კგ. სქესობრი სიმწიფეს 165-175 დღის ასაკში აღწევს, კვერცხის დებას 6—7 თვის ასაკიდან იწყებენ; საშუალო კვერცხმდებლობა 130–142 ცალი წელიწადში, თითოეული იწონის 55,5–58 გ-ს. კრუხობის დროს ყოველი 100 კვერცხიდან 85-88 წიწილა იჩეკება.

მცირე მოთხოვნილებების მქონე ჯიშია და მარტივი ტიპის მეფრინველეობებშიც ავლენს მაღალ პროდუქტიულობას. კარგად უძლებს გარემო პირობების ცვალებადობას. შავი ქათმის თუშურ პოპულაციაში ქართველმა მკვლევარებმა გამოავლინეს ფრინველის ჭირისადმი რეზისტენტობის საკმაოდ მაღალი მაჩვენებელი, რაც ჭირისადმი გამძლე ქათმის მიღების შესაძლებლობას იძლევა.

ძირითადად აშენებენ საოჯახო ტიპის მეურნეობებში. რიცხოვნობაზე ოფიციალური ინფორმაცია ჯერჯერობით არ არსებობს.

## გალერეა 

Georgian black chicken (5).jpg|დედალი
Georgian black chicken (6).jpg|დედალი
Georgian black chicken (9).jpg|დედალი

## ლიტერატურა 
* *მიტიჩაშვილი რ.*, ცხოველთა მომშენებლობა, თბ., 2010;
* *ნოზაძე რ.*, *ხუციშვილი მ.*, *ზავრაშვილი ვ.*, მეფრინველეობის პროდუქტების წარმოებისა და გადამუშავების ტექნოლოგია, თბ., 2007;
* *Нацваладзе К.*, *Нозадзе Р.*, Некоторые продуктивне показатели местных черных и серых кур Грузии. «Межгосударственный сборник научных трудов», Грузинского ЗВУНИ, Тб., 1997;
* *Нозадзе Р.*, *Заврашвили В.*, Усоверщенствование методов и приемы сохранения и использования местных кур Грузии. «Межгосударственный сборник научных трудов», Грузинского ЗВУНИ, Тб., 1997.

## სქოლიო 
კატეგორია:ქათმის ჯიშები
კატეგორია:ქართული წარმოშობის ქათმის ჯიშები
თეთრი ქარავანი (ფილმი)

**თეთრი ქარავანი** — მხატვრული ფილმი, კინომოთხრობა. გადაღებული კინოსტუდია „ქართული ფილმის“ მიერ 1963 წელს. საკავშირო კინოგაქირავებაში გავიდა ერთი წლის შემდეგ 1964 წლის 17 აგვისტოს. კინოპროდუქციის დაცვის და განვითარების ასოციაციის მოთხოვნით შეჩერებულია კინოს ჩვენება. ფილმის სცენარი ეკუთვნის მერაბ ელიოზიშვილს, რეჟისურა კი - ელდარ შენგელაიას და თამაზ მელიავას.

## სიუჟეტი 
გამოცდილი მწყემსი, მარტია ახლოური, სხვა მწყემსებთან ერთად ცხვარს ზამთრის საძოვრებისკენ მიერეკება. მძიმე და ერთფეროვანია მეცხვარეთა შრომა, მცირე შეცდომას გამოუსწორებელი შედეგები მოაქვს. მარტიას უფროსი შვილი გელა მწყემსურ ცხოვრებაზე გულს აიყრის, ახლობლების რჩევას ყურს არ დაუგდებს, ცხვარს მიატოვებს და იოლი ცხოვრების საძიებლად ქალაქს მიაშურებს. ქარიშხლისგან დაფანტული ცხვრის გადასარჩენად სტიქიასთან ბრძოლაში მარტია დაიღუპება. ქალაქიდან დაბრუნებული გელა მამის სიკვდილში თავის დანაშაულს ხედავს და მწარედ ნანობს მის მიტოვებას.

## როლებში 
* იმედა კახიანი — გელა
* არიადნა შენგელაია — მარია
* გიორგი კიკაძე — ვაჟია
* სპარტაკ ბაღაშვილი — მარტია
* ნ. კალაფიდინი — პეტრო
* მერაბ ელიოზიშვილი — ბალთა
* კონსტანტინე (კოტე) თოლორაია — სიათა
* დოდო აბაშიძე — დღვირა (მძღოლი)
* ალექსანდრე (სესიკა) კუპრაშვილი — ყივანა
* იოსებ (სოსო) თერალაშვილი — მოხუცი სერო
* ვალენტინ დონღუზაშვილი — გლახო
* ლეო (ლევან) ფილფანი — ჯაბალა
* აკაკი (კაკო) კვანტალიანი
* გრიგოლ ტყაბლაძე
* შალვა ლორთქიფანიძე
* დურმიშხან ხულორდავა
* უ. რაშიდოვი
* გ. ისაევა
* ა. აბოვიანი
* ვ. ბოჭორიშვილი
* ა. წიკლაური

## რესურსები ინტერნეტში 
* 

კატეგორია:1963 წლის ქართული ფილმები
კატეგორია:კინოსტუდია „ქართული ფილმის“ ფილმები
კატეგორია:ქართულენოვანი ფილმები
კატეგორია:ელდარ შენგელაიას ფილმები
სამანიშვილის დედინაცვალი (1977 წლის ფილმი)

**სამანიშვილის დედინაცვალი** — ქართული მხატვრული ფილმი, ტრაგიკომედია. გადაღებული კინოსტუდია „ქართული ფილმის“ მიერ 1977 წელს. კინოპროდუქციის დაცვის და განვითარების ასოციაციის მოთხოვნით შეჩერებულია კინოს ჩვენება. ფილმი გადაღებულია დავით კლდიაშვილის ამავე სახელწოდების მოთხრობის მიხედვით. რეჟისორი — ელდარ შენგელაია.

## სიუჟეტი 
ქვრივი აზნაური ბეკინა სამანიშვილი სიბერეში ცოლის შერთვას გადაწყვეტს. მამის სურვილი თავზარს დასცემს ბეკინას ვაჟს, გაღატაკებულ პლატონს, რომელიც გაჭირვებით ახერხებს საკუთარი წვრილშვილის რჩენას. ქონების მოზიარის გაჩენის შიში აიძულებს პლატონს, მამას საცოლე თავად გამოუძებნოს. სოფელ-სოფელ სიარულით ის სასურველ სადედინაცვლოს მიაგნებს, მაგრამ წვალება და დამცირება ფუჭად ჩაუვლის — ქალი, რომელიც ბეკინას ცოლობამდე ორჯერ ისე დაქვრივდა, რომ შვილი არ ჰყოლია, სამანიშვილებს მემკვიდრეს შესძენს.

## როლებში 
* ვასილ კახნიაშვილი — ბეკინა
* იმედა კახიანი — პლატონი
* ნოდარ ჩაჩანიძე — კირილე
* ვენერა ნეფარიძე — დედინაცვალი
* ბერტა ხაფავა — მელანო
* შოთა გაბელაია — არისტო
* აზა ნუცუბიძე — არისტოს ცოლი
* აკაკი ბაქრაძე — მოძღვარი
* ალექსანდრე (გიზო) კაკაურიძე
* სალომე ყანჩელი
* თამარ ღვინიაშვილი
* ნესტან კვეიძე
* ვასილ ჩხაიძე
* გივი მოდებაძე
* როდენ ჩაჩანიძე
* ქეთევან შარიქაძე
* ანზორ ნიკოლაიშვილი
* გურამ წერეთელი
* ოთარ ქურციკიძე
* ალექსანდრე რამიშვილი

## რესურსები ინტერნეტში 
* 
* 

კატეგორია:1977 წლის ქართული ფილმები
კატეგორია:კინოსტუდია ქართული ფილმი
კატეგორია:ქართულენოვანი ფილმები
კატეგორია:ელდარ შენგელაიას ფილმები
Romtec Colorvision

**Romtec Colorvision** — მეორე თაობის კარტრიჯული პორტატიული ვიდეო თამაშების კონსოლი, შექმნილი და გამოცემული კომპანია Romtec-ის მიერ 1984 წელს. იგი აგრეთვე ვრცელდებოდა სხვადასხვა სავაჭრო ნიშნის ქვეშ.

კონსოლს გააჩნდა ფერადი LCD ეკრანი, ჩაშენებული სპიკერით. სისტემაზე ხელმისაწვდომი იყო მხოლოდ და მხოლოდ ხუთი თამაში: „Beasts Planet“, „Horror House“, „Jungle Boy“, „Monster Chase“ და „Submarine“.

## რესურსები ინტერნეტში
* Romtec Colorvision — Handheld Museum
* Romtec Colorvision — Handheld Empire

## სქოლიო
კატეგორია:1984 წელს წარმოდგენილი პროდუქტები
კატეგორია:მეორე თაობის ვიდეო თამაშების კონსოლები
კატეგორია:პორტატიული ვიდეო თამაშების კონსოლები
კატეგორია:1984 წელი ვიდეო თამაშებში
კატეგორია:1980-იანების სათამაშოები
88 (რიცხვი)

**ოთხმოცდარვა** — ოთხმოცდამერვე ნატურალური რიცხვი. არის ოთხმოცდაშვიდის მომდევნო და ოთხმოცდაცხრის წინამდგომი. აღინიშნება სიმბოლოთი **88**. 88 არის ლუწი და შედგენილი რიცხვი. სიტყვა „ოთხმოცდარვა“ რთული შედგენილობისაა და მისი პირვანდელი ვარიანტია ოთხი ოცი და რვა (იგულისხმება ოთხმოცზე რვა ერთეულით მეტი).
## რესურსები ინტერნეტში
* Prime Curios! 88 from the Prime Pages

კატეგორია:რიცხვები
ონიაშვილი

საკუთარი სახელი ** ონიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით ონიაშვილი — ქართველი პოლიტიკოსი
* ოთარ ონიაშვილი — ქართველი მეცნიერი სამშენებლო მექანიკის დარგში

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
87 (რიცხვი)

**ოთხმოცდაშვიდი** — ოთხმოცდამეშვიდე ნატურალური რიცხვი. არის ოთხმოცდაექვსის მომდევნო და ოთხმოცდარვის წინამდგომი. აღინიშნება სიმბოლოთი **87**. 87 არის კენტი და შედგენილი რიცხვი. სიტყვა „ოთხმოცდაშვიდი“ რთული შედგენილობისაა და მისი პირვანდელი ვარიანტია ოთხი ოცი და შვიდი (იგულისხმება ოთხმოცზე შვიდი ერთეულით მეტი).
## რესურსები ინტერნეტში
* Prime Curios! 87 from the Prime Pages

კატეგორია:რიცხვები
Ու

**Ու**, **ու** — სომხური დამწერლობის დიგრაფი. გამოითქმის, როგორც ქართული „უ“. მისი ორი გრაფემით წერის მანერა ცნობილი იყო, როგორც ძველქართული (ႭჃ), ისე ალბანური დამწერლობისთვისაც.

## ლიტერატურა
*Парнасян Н., Манукян Ж., «Самоучитель армянского языка», Ер. 1990, ст. 24

კატეგორია:სომხური დიგრაფები
89 (რიცხვი)

**ოთხმოცდაცხრა** — ოთხმოცდამეცხრე ნატურალური რიცხვი. არის ოთხმოცდარვის მომდევნო და ოთხმოცდაათის წინამდგომი. აღინიშნება სიმბოლოთი **89**. 89 არის კენტი და მარტივი რიცხვი. სიტყვა „ოთხმოცდაცხრა“ რთული შედგენილობისაა და მისი პირვანდელი ვარიანტია ოთხი ოცი და ცხრა (იგულისხმება ოთხმოცზე ცხრა ერთეულით მეტი).
## რესურსები ინტერნეტში
* Prime Curios! 89 from the Prime Pages

კატეგორია:რიცხვები
ამონიუმის იოდიდი

**ამონიუმის იოდიდი** — ქიმიური ნაერთი ფორმულით NH4I. გამოიყენება ფოტოგრაფიაში და ზოგიერთი მედიკამენტის მისაღებად. მისი მიღება შესაძლებელია ამიაკზე იოდწყალბადმჟავის მოქმედებით. არის თეთრი, კრისტალური ნაერთი, რომელიც ადვილად იხსნება წყალსა და ეთანოლში, ხოლო ტენიან ჰაერზე იღებს ყვითელ შეფერილობას იოდის გამოთავისუფლების გამო.

## მიღება
ლაბრატორიაში ამონიუმის იოდიდი მიიღება ამიაკის ან ამონიუმის ჰიდროქსიდის (ამიაკის წყალხსნარი) იოდწყალბადმჟავანსთან ურთიერთქმედებით.
:NH3 + HI → NH4I

:NH4OH + HI → NH4I + H2O

## სქოლიო 
კატეგორია:არაორგანული ნივთიერებები
კატეგორია:იოდიდები
ამონიუმის აცეტატი

**ამონიუმის აცეტატი** —  არაორგანული ნივთიერება ქიმიური ფორმულით NH4CH3CO2. არის თეთრი, ჰიგროსკოპული, მყარი ნივთიერება. მიიღება ამიაკისა და ძმარმჟავას ურთიერთქმედებით. კომერციულად ხელმისაწვდომია.

## გამოყენება
*გამოიყენება აცეტამიდის მისაღებად:
:NH4CH3CO2  →  CH3C(O)NH2  +  H2O

*იგი ასევე გამოიყენება როგორც შარდმდენი საშუალება.. 

## წარმოება
ამონიუმის აცეტატი წარმოიქმნება ძმარმჟავას ნეიტრალიზაციით ამონიუმის კარბონატით, ასევე ძმარმჟავას და ამიაკის ურთიერთქმედებით. მისი კრისტალური სახით მიღება რთულია ჰიგროსკოპული თვისებიდან გამომდინარე.

## სქოლიო 
კატეგორია:არაორგანული ნივთიერებები
კატეგორია:აცეტატები
კატეგორია:ამონიუმის ნაერთები
ამონიუმის ბენზოატი

**ამონიუმის ბენზოატი** — თეთრი, მყარი ნივთიერება. არის ბენზოის მჟავას ამონიუმის მარილი. მისი ქიმიური ფორმულაა C7H9NO2. ამონიუმის ბენზოატს აქვს ანტიბაქტერიული თვისებებები.

## სქოლიო 
კატეგორია:არაორგანული ნივთიერებები
კატეგორია:ბენზოატები
კატეგორია:ამონიუმის ნაერთები
ამონიუმის არსენატი

**ამონიუმის არსენატი** — არაორგანული ნაერთი ფორმულით (NH4)3AsO4. იგი მიიღება დარიშხან (V) მჟავის კონცენტრირებული ხსნარის ამიაკით ნეიტრალიზაციით, რის შედეგადაც წარმოიქმნება ტრიჰიდრატის უფერო კრისტალები. გაცხელებისთანავე იშლება ამიაკის გამოთავისუფლებით.

დარიშხანის სხვა ნაერთების მსგავსად, ის კლასიფიცირდება როგორც „IARC ჯგუფი 1 კანცეროგენი“, ანუ ადამიანისთვის კანცეროგენულია.

ასევე ცნობილია მათი მჟავა მარილები როგორებიცაა დიამონიუმის არსენატი და ამონიუმ დიჰიდროგენ არსენატი.

## სქოლიო 
კატეგორია:არაორგანული ნივთიერებები
კატეგორია:არსენატები
კატეგორია:ამონიუმის ნაერთები
90 (რიცხვი)

**ოთხმოცდაათი** — ოთხმოცდამეათე ნატურალური რიცხვი. არის ოთხმოცდაცხრის მომდევნო და ოთხმოცდათერთმეტის წინამდგომი. აღინიშნება სიმბოლოთი **90**. 90 არის ლუწი და შედგენილი რიცხვი. სიტყვა „ოთხმოცდაათი“ რთული შედგენილობისაა და მისი პირვანდელი ვარიანტია ოთხი ოცი ათი (იგულისხმება ოთხმოცზე ათი ერთეულით მეტი).
## რესურსები ინტერნეტში
* Prime Curios! 90 from the Prime Pages

კატეგორია:რიცხვები
91 (რიცხვი)

**ოთხმოცდათერთმეტი** — ოთხმოცდამეთერთმეტე ნატურალური რიცხვი. არის ოთხმოცდაათის მომდევნო და ოთხმოცდათორმეტის წინამდგომი. აღინიშნება სიმბოლოთი **91**. 91 არის კენტი და შედგენილი რიცხვი. სიტყვა „ოთხმოცდათერთმეტი“ რთული შედგენილობისაა და მისი პირვანდელი ვარიანტია ოთხი ოცი და ათ-ერთ-მეტი (იგულისხმება ოთხმოცდაათზე ერთი ერთეულით მეტი).
## რესურსები ინტერნეტში
* Prime Curios! 91 from the Prime Pages

კატეგორია:რიცხვები
ამონიუმის ციანატი

**ამონიუმის ციანატი** — არაორგანული ნაერთი ქიმიური ფორმულით  NH4OCN. არის უფერო, მყარი ნივთიერება.

## სტრუქტურა და რეაქციები
ამ მარილის სტრუქტურა დადასტურდა რენტგენოლოგიური კრისტალოგრაფიით.

ნაერთი ცნობილია ველერის რეაქციით, როდესაც მან არაორგანული ამონიუმის ციანატისგან მიიღო ორგანული შარდოვანა.
:{NH4(OCN)} -> {(NH2)2CO}

## სქოლიო 
კატეგორია:არაორგანული ნივთიერებები
კატეგორია:ციანატები
კატეგორია:ამონიუმის ნაერთები
92 (რიცხვი)

**ოთხმოცდათორმეტი** — ოთხმოცდამეთორმეტე ნატურალური რიცხვი. არის ოთხმოცდათერთმეტის მომდევნო და ოთხმოცდაცამეტის წინამდგომი. აღინიშნება სიმბოლოთი **92**. 92 არის ლუწი და შედგენილი რიცხვი. სიტყვა „ოთხმოცდათორმეტი“ რთული შედგენილობისაა და მისი პირვანდელი ვარიანტია ოთხი ოცი და ათ-ორ-მეტი (იგულისხმება ოთხმოცდაათზე ორი ერთეულით მეტი).
## რესურსები ინტერნეტში
* Prime Curios! 92 from the Prime Pages

კატეგორია:რიცხვები
93 (რიცხვი)

**ოთხმოცდაცამეტი** — ოთხმოცდამეცამეტე ნატურალური რიცხვი. არის ოთხმოცდათორმეტის მომდევნო და ოთხმოცდათოთხმეტის წინამდგომი. აღინიშნება სიმბოლოთი **93**. 93 არის კენტი და შედგენილი რიცხვი. სიტყვა „ოთხმოცდაცამეტი“ რთული შედგენილობისაა და მისი პირვანდელი ვარიანტია ოთხი ოცი და ცა-მე-ტი (იგულისხმება ოთხმოცდაათზე სამი ერთეულით მეტი).

## რესურსები ინტერნეტში
* Prime Curios! 93 from the Prime Pages

კატეგორია:რიცხვები
პაირი დაიზა

მინი|300პქ|ხედი პარკზე 
**პაირი დაიზა** () — ყველაზე დიდი ზოოპარკი ბელგიაში, რომელიც კერძო საკუთრებაა და მდებარეობს სოფელ ბრიუჟლეტში. მოიცავს 65 ჰექტარზე გაშლილ პარკს, სადაც 5,000-ზე მეტი ცხოველი ბინადრობს. აღსანიშნავია ის, რომ არსებობს ზოოპარკის განსაკუთრებული განაწესი, რაც ითვალისწინებს ადამიანისთვის უსაფრთხო ცხოველის მნახველთა ტერიტორიაზე შეშვებას, სადაც ადამიანებს საშუალება აქვთ ნორმის ფარგლებში (ამ დროს ცხოველებს აკვირდებიან ზოოპარკის ზედამხედველები) მოეფერონ მათ და გამოკვებონ ისინი. პარკს სანახავად წელიწადში საშუალოდ 2 მილიონი ადამიანი სტუმრობს. სახელი „პაირი დაიზა“ აღებულია ძველი სპარსული სიტყვიდან ''pairi daēza რაც ნიშნავს „სამოთხეს“.

ზოოპარკი გაიხსნა 1994 წლის 11 მაისს და თავიდან ერქვა „პარადისიო“. 2006 წელს ზოოპარკში აშენდა ევროპაში სიდიდით პირველი ჩინური ბაღი, სადაც შეხვდებით ბუდას ტაძარს, ტრადიციულ სახლებს, ჩანჩქერებს, ძვირფას ქვებს, მცენარეებს და ცხოველებს: ყანჩას, წითელ პანდას, მუნჯაკს. ოდნავ მოგვიანებით 2009 წელს აშენდა ინდონეზიური ბაღიც, სახელად „განეშას სამეფო“. ის ოთხ ჰექტარს მოიცავს და ასევე ევროპაში სიდიდით პირველი ინდონეზიური ბაღია. აქ შეგიძლიათ მოინახულოთ სახლები ტრადიციულ სტილში, რომლის სიახლოვესაც უამრავი იშვიათი სახეობის მცენარე და ქვა შეგხვდებათ. აღსანიშნავია აგრეთვე ანდალუზიური ბაღი, ზეთისხილისა და ვარდის ბაღებიც. 

ზოოპარკის ტერიტორიაზე აგრეთვე განთავსებულია კვების ობიექტები, მაღაზიები სადაც იყიდება ზოოპარკთან დაკავშირებული სუვენირები, იმართება წარმოდგენები ცხოველების მონაწილეობით. რადგან პარკის ტერიტორია დიდია, შესაძლებელია დაილაშქროს პატარა მატარებლით, რომელიც მას ირგვლივ შემოუვლის.

## გალერეა

ფაილი:Pairi_Daiza_2014,Roze_Lepelaar.jpg|ვარდისფერი ჟერო
ფაილი:Pairi_Daiza_2015_Panda.jpg|ბამბუკის დათვი
ფაილი:Pairi_Daiza_2016,_koala.jpg|კოალები
ფაილი:Pairi_Daiza_2015_White_tiger.jpg|თეთრი ვეფხვი
ფაილი:Paradisio_manchot.jpg|პინგვინები
ფაილი:Cacatua_alba_-Pairi_Daiza,_Hainaut,_Belgium-8a.jpg|კაკადუ
ფაილი:Pairi_Daiza_2014,_Pelican.jpg|ვარდისფერი ვარხვები
ფაილი:Pairi_Daiza_2015_Tea_House.jpg|ჩინური სახლი
ფაილი:Pairi_Daiza_mini-farm.JPG|მინი ფერმა პარკში
ფაილი:Pairi_Daiza_2014_African_world.jpg|აფრიკული სტილის სოფელი
ფაილი:Pairi_Daiza_2014_Mersus_Emergo.jpg|ხომალდი „მერსუს ემერგო“

## რესურსები ინტერნეტში
*

## სქოლიო
კატეგორია:ბელგიის ღირსშესანიშნაობები
კატეგორია:ბელგიის ზოოპარკები
ამონიუმ დიეთილ დითიოფოსფატი

**ამონიუმ დიეთილ დითიოფოსფატი** ან უფრო სისტემურად **ამონიუმ O,O′- დიეთილ დითიოფოსფატი** —  ქიმიური ნაერთი. წარმოადგენს დიეთილ დითიოფოსფორმჟავას ამონიუმის მარილს. იგი გამოიყენება როგორც (C2H5O)2PS2− ლიგანდის წყარო კოორდინაციულ ქიმიაში, ანალიზურ ქიმიაში კი — სხვადასხვა იონების განსასაზღვრად. მისი მიღება შესაძლებელია ფოსფორის პენტასულფიდის რეაქციით ეთანოლთან და ამიაკთან. ამ ნაერთის კრისტალურ სტრუქტურაში ამონიუმის კატიონი დაკავშირებულია N—H···S  წყალბადური ბმით ოთხ ტეტრაედრული დიეთილის დითიოფოსფატის ანიონთან.

## სქოლიო 
კატეგორია:დიეთილ დითიოფოსფატები
კატეგორია:ამონიუმის ნაერთები
დიეთილ დითიოფოსფორმჟავა

**დიეთილ დითიოფოსფორმჟავა**, ხშირად შეცდომით მოიხსენიებენ როგორც **დიეთილის დითიოფოსფატი** — ორგანოფოსფორული ნაერთი ქიმიური ფორმულით (C2H5O)2PS2H. მიუხედავად იმისა, რომ ზოგიერთი ადგილი შეიძლება გამოჩნდეს მუქი ფერის, ის არის უფერო სითხე.

მიიღება ფოსფორის პენტასულფიდის და ეთანოლის რეაქციით:

## რეაქციები
:
*დიეთილ დითიოფოსფორმჟავა რეაქციაში შედის ტუტეებთან და ნეიტრალიზაციის რეაქციით მიიღება მარილები, მაგალითად ამონიუმ დიეთილ დითიოფოსფატი.

*დიეთილ დითიოფოსფორმჟავა რეაქციაში შედის თუთიის ოქსიდთან და მიიღება თუთიის დიალკილდითიოფოსფატი, რომელიც გამოიყენება ნავთობ დანამატად:

:ZnO  +  2 (C2H5O)2PS2H   →   [(C2H5O)2PS2]2Zn  +  H2O

## სქოლიო 
კატეგორია:დიეთილ დითიოფოსფატები
თამარ გეგეშიძე

**თამარ გეგეშიძე** (დ. 20 ივლისი, 1959) — ქართველი ექიმი-ინფექციონისტი, მედიცინის მეცნიერებათა დოქტორი.

## ბიოგრაფია 
დაიბადა 1959 წლის 20 ივლისს ქალაქ თბილისში. 1984 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1984-1986 წლებში იყო თბილისის სახელმწიფო სამედიცინო ინსტიტუტის ინფექციურ დაავადებათა კათედრის კლინიკური ორდინატორი, 1989 წლიდან ამავე კათედრის ასისტენტია.

გამოცემული აქვს 17 სამეცნიერო ნაშრომი, რომლებიც ეხება ვირუსული ჰეპატიტების კლინიკურ ეპიდემიებს და დიაგნოსტიკის საკითხებსა და ნაწლავთა ინფექციებს.

არის ეპიდემიოლოგთა, იმუნოლოგთა, ინფექციონისტთა და მიკრობიოლოგთა საზოგადოებებისა და ექიმთა ასოციაციის წევრი.

## ლიტერატურა 
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, გვ. 58, თბ., 2000.

## რესურსები ინტერნეტში 
* 

კატეგორია:დაბადებული 20 ივლისი
კატეგორია:დაბადებული 1959
კატეგორია:თბილისში დაბადებულები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი ინფექციონისტები
დავით გეგეშიძე

**დავით გეგეშიძე** (დ. 1 იანვარი, 1935, — გ. 2003) — ქართველი მეცნიერი, ფილოსოფოსი. ფილოსოფიის მეცნიერებათა დოქტორი (1983), პროფესორი (1985).

## ბიოგრაფია 
დაიბადა 1935 წლის 1 იანვარს, ქალაქ ბაღდათში. 

1957 წელს დაამთავრა თბილისის სახელმწიფო უნივერსიტეტის ფილოსოფოსის ფაკულტეტი. 1985-1995 წლებში იყო თბილისის სახელმწიფო სამედიცინო უნივერსიტეტის პროფესორი, ხოლო 1986 წლიდან ამავე უნივერსიტეტის საზოგადოებრივ მეცნიერებათა კათედრის გამგე.

გამოცემული აქვს შრომები, რომლებიც ეხება თანამედროვეობასთან რელიგიური ურთიერთობის პრობლემებს, რელიგიური რწმენისა და მეცნიერული ცოდნის ურთიერთობის საკითხებს, რელიგიური სექტანტობის გენეზისს და საქართველოს მართლმადიდებელი ეკლესიის ისტორიას. მისი მონაწილეობით შედგენილია მეცნიერული ათეიზმის სახელმძღვანელოები და ლექსიკონები.

1995 წლიდან იყო საქართველოს პედაგოგიურ მეცნიერებათა აკადემიის წევრი. მიღებული აქვს საქართველოს უმაღლესი სკოლის დამსახურებული მუშაკის წოდება (1982)

## ლიტერატურა 
## რესურსები ინტერნეტში 
* 

კატეგორია:ქართველი ფილოსოფოსები
კატეგორია:დაბადებული 1 იანვარი
კატეგორია:დაბადებული 1935
კატეგორია:ბაღდათის მუნიციპალიტეტში დაბადებულები
კატეგორია:გარდაცვლილი 2003
კატეგორია:თბილისის სახელმწიფო უნივერსიტეტის კურსდამთავრებულები
შარაშიძე

საკუთარი სახელი ** შარაშიძე** შეიძლება აღნიშნავდეს ერთ-ერთ შემდეგ პიროვნებათაგანს:

* გიგო შარაშიძე — პედაგოგი, ეთნოგრაფი, საზოგადო მოღვაწე
* გიორგი შარაშიძე — ისტორიკოსი, ანთროპოლოგი
* დავით შარაშიძე — პოლიტიკოსი
* ეკატერინე შარაშიძე — სახელმწიფო მოხელე
* ერმილე შარაშიძე — პედაგოგი
* ლუარსაბ შარაშიძე — პათოლოგანატომი, მორფოლოგი
* ტიციან შარაშიძე — საოპერო მომღერალი, რუსეთსა და თურქმენეთში მოღვაწე საოპერო რეჟისორი
* ქრისტინე შარაშიძე — პედაგოგი, მეცნიერი, პოლიტიკოსი
* შალვა შარაშიძე — მთარგმნელი, მწერალი, პედაგოგი

*
კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით